"Yoshlar" teleradiokanali Yangi yilgacha butkul yangilanadi. Tadbirda qatnashgan KUN.UZ muxbirining ma’lum qilishicha, MTRKning "Yoshlar" teleradiokanali YoAJ direktori Madamin Safarov O‘zbekiston yoshlar ittifoqining Yoshlar press klubida shunday va’da bergan. Uning so‘zlariga ko‘ra, teleradiokanal malakali mutaxassislar bilan boyitilmoqda. Shuningdek, "Davr" axborot dasturi yangicha formatda taqdim etilmoqda. Bundan tashqari, yoshlar uchun turli intellektual shoular tashkil qilinmoqda. "Yangi yilgacha mutlaqo yangicha "Yoshlar" teleradiokanalini ko‘rasiz", - deya va’da berdi Madamin Safarov. O‘zbekiston yoshlar ittifoqi Markaziy Kengashi raisi Qahramon Quronboyevning Yoshlar press klubida ma’lum qilishicha, My5 va "Yoshlar" teleradiokanalining 51 foiz aksiyasi O‘zbekiston yoshlar ittifoqi tasarrufiga o‘tgan.